# Anemone

### De la Wikipedia, enciclopedia liberă

Gen Anemone
Anemone sp.
Clasificare ştiinţifică după Anca Sârbu, 1999

Regn: | Plantae
Subregn: | Cormobionta
Încrengătură: | Magnoliophyta (Angiospermatophyta)
Clasă: | Magnoliatae (Dicotiledonatae)
Subclasă: | Magnoliidae
Ordin: | Ranunculales
Familie: | Ranunculaceae
Subfamilie: | Anemonoideae
Gen: | Anemone

Anemone este un gen de plante care cuprinde aproximativ 120 de specii de flori, din familia Ranunculaceae.

Anemonele au o arie largă de răspândire în emisfera nordică, dar pot fi întâlnite şi în zonele răcoroase sau în pădurile din emisfera sudică. Sunt înrudite cu genurile Pulsatilla si Hepatica, de aceea unii botanişti le includ în genul Anemone.

## [modifică] Etimologie

Denumirea anemone derivă din cuvântul grecesc anemos (Άνεμος), care înseamnă vânt. În mitologia greacă, anemonele rosii (A. coronaria) simbolizează picaturile sângelui vărsat de Adonis la moartea sa.

## [modifică] Caracteristici morfologice şi însuşiri fiziologice

Anemonele sunt plante erbacee, perene cu frunze radicale şi cu flori mari, asemănătoare macului, de diferite culori, care înfloresc de obicei primăvara. Creşte in flora spontană sau cultivată ca plantă decorativă.

Colaj cu Anemone coronaria variat colorate

Din multiudinea speciilor de anemone, cea mai cunoscută este A. coronaria. A. coronaria este o plantă tuberculată care are o rozetă de frunze peţiolate de culoare verde intens, asemănătoare frunzelor de pătrunjel, tulpinile lungi de 15 -20 cm au în vârf o floare mare de diverse culori şi cu multe stamine. Culorile cel mai des intalnite sunt: roşu, albastru, roz, violet sau alb. Există de asemenea varietăţi cu floarea dublă, ale căror stamine din centru au fost înlocuite de un smoc de petale înguste.

## [modifică] Specii

Genul Anemone cuprinde aproximativ 120 de specii printre care:

- Anemone altaica
- Anemone apennina
- Anemone baicalensis
- Anemone baldensis
- Anemone biarmiensis
- Anemone biflora
- Anemone blanda
- Anemone bucharica
- Anemone canadensis
- Anemone capensis
- Anemone caroliniana
- Anemone caucasica
- Anemone coerulea
- Anemone coronaria
- Anemone cylindrica
- Anemone deltoidea

- Anemone demissa
- Anemone dichotoma
- Anemone elongata
- Anemone eranthoides
- Anemone fanninii
- Anemone flaccida
- Anemone glauciifolia
- Anemone gortschakowii
- Anemone heldreichiana
- Anemone hortensis
- Anemone hupehensis
  - Anemone hupehensis var. japonica
- Anemone keiskeana
- Anemone lancifolia
- Anemone leveillei
- Anemone lithophila

- Anemone magellanica
- Anemone mexicana
- Anemone multifida
- Anemone narcissiflora
- Anemone nemorosa
- Anemone nikoensis
- Anemone obtusiloba
- Anemone palmata
- Anemone parviflora
- Anemone pavonina
- Anemone petiolulosa
- Anemone polyanthes
- Anemone quinquefolia
- Anemone raddeana
- Anemone ranunculoides
- Anemone reflexa

- Anemone riparia
- Anemone rivularis
- Anemone rupicola
- Anemone sibirica
- Anemone sylvestris
- Anemone tetrasepala
- Anemone tomentosa
- Anemone trifolia
- Anemone trullifolia
- Anemone tschernjaewii
- Anemone tuberosa
- Anemone villosissima
- Anemone virginiana
- Anemone vitifolia
- Anemone zephyra

## [modifică] Cultura anemonelor

Pot fi înmulţite uşor prin seminţe sau prin diviziunea rădăcinilor tuberculi. Planta are nevoie de sol reavăn, bogat în humus şi drenat, şi este sensibilă la exces de umezeală şi la temperaturi scăzute. Coloritul este favorizat prin expunerea la soare. Cultura se infiinţeaza toamna sau primăvara devreme, în februarie - martie. Înfloresc în perioada mai – iunie. În luna iulie planta intră în repaus, frunzele se usucă şi atunci se scot tuberculii din pământ, iar depopzitarea se face în încăperi uscate şi răcoroase. Ca plante tăiate au o durată de viaţă relativ scurtă, datorita intoleranţei la căldură. De asemenea, de evitat este amestecul cu narcise, deoarece substanţele eliminate de narcise sunt dăunătoare anemonelor. Speciile de anemone sunt uneori atacate de omizi. Frecvent la anemone apar pătarea frunzelor şi făinarea.

Anemone nemorosa

## [modifică] Utilizare

Decorativ Adaugă un plus de graţie şi frumuseţe aranjamentelor florale de primăvară, datorită culorilor vibrante.

Artă Sursă de inspiraţie pentru pictorul Ştefan Luchian (1868-1916), anemonele au fost imortalizate în una dintre capodoperele sale, Anemone (1908) - Galeria Naţională, Bucureşti.

## [modifică] Imagini

Anemone roşu | Anemone albastru | Anemone roz | Anemone alb

## [modifică] Clasificarea ştiinţifică după mai multe surse

- | După Anca Sârbu, 1999 | După United States Department of Agriculture: Anemone 2006
Regn | Plantae | Plantae
Subregn | Cormobionta | Tracheobionta
Superîncrengătură | - | Spermatophyta
Încrengătură | Magnoliophyta (Angiospermatophyta) | Magnoliophyta
Clasă | Magnoliatae (Dicotiledonatae) | Magnoliopsida
Subclasă | Magnoliidae | Magnoliidae
Ordin | Ranunculales | Ranunculales
Familie | Ranunculaceae | Ranunculaceae
Subamilie | Anemonoideae | -
Gen | Anemone | Anemone

## [modifică] Bibliografie

- Sârbu Anca Biologie vegetală Editura Universităţii din Bucureşti,1999 (doar pentru Cutia taxonomică)
- Milea Preda, Dicţionar dendrofloricol, Editura Ştiinţifică şi Enciclopedică , Bucureşti - 1989

Caută: Anemone la Wikispecies
Wikimedia Commons conţine materiale multimedia legate de Anemone

## [modifică] Legături externe

- United States Department of Agriculture: Anemone

| Acest articol despre biologie este un ciot. Puteţi ajuta Wikipedia prin completarea lui!

Adus de la "http://ro.wikipedia.org../../../a/n/e/Anemone.html"

Categorii: Cioturi Biologie | Ranunculaceae

##### Views

- Articol
- Discuţie
- Versiunea curentă

##### Caută

##### În alte limbi

- Català
- Dansk
- Deutsch
- English
- Español
- Suomi
- Français
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Shqip
- Svenska
- Українська